อายุ 61 ปี ประจำเดือนหมดแล้ว 4 ปีค่ะ แต่มีอาการคันอวัยวะเพศด้านนอกบ่อยมากค่ะ ตรวจมะเร็งมดลูกไม่เป็นค่ะ ตรวจได้ประมาณ 1 เดือน ใช้ยาสอด Gynoflor อาทิตย์ประมาณ 2 เม็ด ใช้ Saugella สีชมภูล้างทุกวันเช้า-เย็นค่ะ ต้องทำอย่างไรบ้างคะ ใช้ยาอะไรได้บ้างคะ
สวัสดีค่ะ อาการคันที่บริเวณอวัยวะเพศด้านนอก สามารถเกิดได้จากหลายสาเหตุ เช่น การติดเชื้อ, อาการแห้งจากที่หมดประจำเดือน, อาการระคายเคืองจากสารหรือสิ่งสัมผัส เป็นต้นตัวยา Gynoflor คิดว่า จะช่วยเรื่องการปรับสภาพของเชื้อแบคทีเรียในบริเวณช่องคลอด และปรับสมดุลของสารคัดหลั่งบริเวณนั้น ซึ่งมักใช้กรณีที่ช่องคลอดแห้งจากที่หมดประจำเดือนค่ะ ซึ่งหากใช้แล้ว อาการยังไม่ดีขึ้น แนะนำให้แจ้งแพทย์ที่ดูแลอีกทีเพื่อปรับเปลี่ยนการรักษาที่เหมาะสมให้นะคะระหว่างนี้ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้งรวมถึงปรับเปลี่ยนน้ำยาทำความสะอาดชุดชั้นในเป็นสูตรอ่อนโยน หรือสำหรับเด็กดูนะคะ หากคันมาก แนะนำให้รับประทานยาแก้แพ้บรรเทาอาการค่ะ